6

ISIGIDIMI SAMAXOSA, JUNE 1, 1875.

azaputunywa. Akubanga kade agaleleke kwa u- Ntsadu, esiti umkosi wama Ndlambe uyapuma, kutiwake makusikwe amakaka. Uteke u-Ntsikana ukuba asibantu bankosi aba bakowetu bebengasayi kuya, kodwake lento indingeneyo iti inkosi mazibe kwasendaweni zazo, apele apoke oka Gaba. Kwahlalwake kulomzi wake kwatalaliswa akandule asikwe amakaka, kwatike kwakuba mzuzwana wayikupa inkabi ukuba bayenze ama- kaka, eyatike yakuba iqaulwe umxelo, yavuka yabamba yaya kufela enkundleni, wati yakwenje- njalo, lenkomo inyanga ntonina? Kanicime lomlilo mdala nipehle wumbi ngozwati, baza okunene benjenjalo. Ubuye wakupa enye, eteke leyo nayo, yakuba iqaulwe umxelo, yasuka yavuka nantso isinga emswaneni waleya, yaqaukela pezu kwawo. Uteke kwakubanjalo lento iteta into. Ateke engekomi amakaka wagaleleka u- Ntsadu, inkunzi ziyakugqumelana kwelitafa le Debe, uteke u-Ntsikana ndibona u-Mnqesha mna, kodwake lomlambo andiwazi ukuba upina apo ukona. Ke nantsi into, enakwenza yona, maze niti yakurola ningayilandeli nobona nani ke nayilandela kuyakuhotiswa yona, wenake uze uti nokuba abanye abakatali ungayi wobona nawe akusayi kubuya. Ewe ngazo u-Ntsadu enkosini, ifike iziti di kumapakati, litike lakutiwa tupa elizwi xa kaloku ingaga zimeleneyo ati umntu unantonina lomzi ka Hrahrabe, utetelwa ngamacamagu na? tina salwa ngomkonto ka Hrahrabe, zitsho izinto ezipetwe ugo Manxoyi.

Kuteke kwasemhobeneniakwakohla, ukuba ama- ndla auga kuma Ndlambe, nama Gcaleka, kweyeka kanye kuma Ngqika. Iteke yarola, wati u-Ngqika bekutiwe maze singayilandeli yakurola. Uvakele'esiti’u-Manxoyi, Huku! unantonina lomzi lento utetelwa ngamacamagu ? Kwesukake batala ama Ngqika, yekake amabandla ama Ndlambe nama Gcaleka ahlala pezu kwama Ngqika ; yati yonke into elinene esingatshoyo yasala kona. Asala kona amatwalandwe, asala kona amahomba, zasala kona injengele zakwa Ngqika ungasaziboninje ; wasinda kakubi, unompondwana u-Jo- ngums’obomvu umntaka Ngqika U-Maqoma. Yati inxenye yama Ngqika ifumane ihlatywe iqudalele emanzini isela, inxenye ihlatywe ifunxa udaka. Kunjalo ukutotywa kweratshi nguye u-Tixo. Lwaba yimbembetshane ke ubelwana ukuya emakaya, ukuyakuti umkosi ugxotiwe sabisani inkomo, nokuya kuxela ukuba abantu bagqityiwe, satike isililo asabingangaluto sama Ngqikakazi.

Sopela apo namhlanje. Boti abazalwana aba- njengo W. Gqoba no Dukwana Ntsikana ba- ncedise kuzo indawo ezisalayo. Ukutshoke ndiya- bacela.

East London, May 6, 1875.

Nkosi yam Mhleli we *Sigidimi Samaxosa* ndi- fakele lamazwi ambalwa. Nditanda ukuteta kwibandla eliteta kwi *Sigidimi Samaxosa.* Into yokuqala, kuni makowetu aniyikangeli indawo yosapo Iwenu, kuba akuko nto niteta ngayo *Esigidimini.* Nishiya amalungelo ezinto zakwa Tixo zokutetwa ngabantu, nisuke nivumbulule ucuku. Bahlobo bam ndinexesha ndihleli ndi- ngumpulapuli we *Sigidimi,* ndiziva zonke inteto zenu. Kwi ndawo yesibini ndivumela lomfo ungu John Kuteta, xa ati “ Sisono sinina ukulobola, kanti usapo Iwetu lusebenza nzima.” Ukumvumela kwam nditi ndaka ndeva umntu kumapepa esingesi kudala esiti, “ Yinto eyaka yakona ukutenga umntu ngenkomana ezimbalwa?”

Hai lento asinto yaka yako kanye.

Indawo yesitatu nantsi. Kauhambele kwadade wenu ukuba kuya kubonakala ntonina. Wofika kubulaleka udade wenu ngokufuna izinto ezifanele wena mnakwabo, ezirola enxoweni yake, engakatali lomfo ungu mkwe wako, kuba emfumene umfazi wake. Indawo yesine, anditsho ukuti maku-

lotyoliswe : ewe nditsho ndingatsho. Zenilive elolizwi nje ngamadoda. Yisa impahla yako kwa dade wenu, nje ngesiko letu Maxosa. Wosuka ayigxote lomfo. Mhlaumbi yiti kuye, “mtaka bawo, hamba uye kundinceda senze lanto,” uza kuti kudade wenu “ ndiyalotyoliswa kowenu.” Eso si alam siya kuhlala embandezelweni enkulu. Wati umfo wase Rura, kwaka kwabanjwa umntu na ngokutshata? Hai ke unyanisile; kodwa kangela amatyala abantu amzeleyo : naso esi si alam sishiya indlu yaso ngenxa yamatyala, singenaku- tshata singakanga sihambe nenqwelo ukufuna imali, asisafuni mali yokutenga into, sesifuna iponti £5., zokusa entombini ukuba itenge kupela ke. Uze lomtwalo wonke umele uyise wentombi. Hai kunzima ukutwala umntu ese kowabo kanti wobuye umtwale nase mzini. Ewe ungampa ukuba ingu dade wenu. Ke masoka akowetu tengani inkomo nifuye, kuba anisena mafa ko yihlo.

W. E. Solomon.

Port Elizabeth, May 18, 1875.

Nkosi mhleli we *Sigidimi.* Ndifuna ukukwa- zisa inkatazo esinayo apa. Lenkatazo ingokubi- wa kwemali. Into embi ngapezulu yile yokuba abantu abayenzayo lento bayenza ngokuhlwa kwe Cawa, nxa abantu base tyalikeni. Ngexa elifutshane kuvulwe izindlu ezine, ngobulumko obukulu. Ngo March ngomhla 7 kwavulwa indlu yabafana ba Besutu. Kwavulwa ityesi: zati eza- zitshixiwe zaqekezwa. Ingubo zatiwa sanendlu. Kwebiwa £22, 5s.

Ngo April ngomhla 18 kwavulwa indlu ka Mr Booi Williams. Ityesi eyayitshixiwe yavulwa ngendlela esingayaziyo tina. Ayiqekezwanga kodwa. Ingubo zarolwa zatiwa sasasa pantsi. Kwebiwa £8,17s. Lwashiywa luvulekile ucango.

Ngo April ngomhla 25 kwavulwa eka Mr John Somtunzi. Yati ityesi eyayitshixiwe yaqekezwa. Zabekelelwa ingubo kakuhle pezu kwe bedi. Kwebiwa £4, 15. Lwashiywa lukamisile ucango.

Ngo May ngomhla 9 kwavulwa indlu yenkaza- na etile. Kwebiwa imali engati iyi £1 15s ; ne- ngubo zonke zokunxitywa ezazi se tyesini.

Yinto ke le elixala elikulu ebantwini.

G. K.

All Saints Mission, April, 1875.

Kute ngalenyanga u-Richard Funani umfo wase All Saints Mission esalima walunywa lipi- mpi elunyaweni. Ute lonyoka wayibulala kwa- oko wazibopa kakulu entla kwendawo abelunywe kuyo ngesikumbasayo. Akukwenza oko ubaleke waya kumfundisi wake u-Rev. J. Gordon ote yena kwaoko wagalela *i-Ammonia* enxebeni wampa neyokusela noko ate yona wayixuba nama-nzi. Umpe kanjalo nomhlanziso. Ute umlenze walendoda wadumba kunene okwentsuku ezimbini nezintatu, kodwa ngoku selepilile. Eliyeza kutiwa yi *Ammonia* asililo yezana nje xa umntu alunywe yinyoka. Bebefanele ukuhlala sebenalo bonke abangabafundisi, nabanye abakwindawo zokunceda abantu.

Kute kulenyanga ifileyo kwisikolo esitile esikufupi no Mbashe, umfo otile ontsundu ongu Mkristu weza kumfundisi esiti ite intombi yake iteza kwafika iqaba labaleka nayo noko ingavumi, layitwala; kekaloku ngoku akusavunywa nayo njengesiko lokutwalwa kwentombi. Kute ke kuba esisikolo singeko kowa Mangesi umhlaba umfundisi watumela enkosini, esiti mayi nike umteto wokuba ibuyiswe lontombi, aze lomfo ohlwaywe ngento ayenzileyo. Kute kwakuba njalo uyise walentombi wavuma ukuba nguye ote kweli qaba maliyitwale intombi yake ; wati ke ubesenziwa kukubona intombi ipelela ekaya bubudala, kungeko uyibonayo kwaba bakoliweyo, waselebona ke ngoko ukuba kulungile ukuyihlole-

la eqabeni! Sendofumana nditi hai umfo ekohlakele ukude ayenjenje ukuyi bopelela neqaba intombi yake, azeke aze kuxoka ngalonto. Bekungelunge ngapezulu na kanye ukuba ihlale ekaya? Ute ke lomfo wohlwaywa ngento ayenzileyo. Azi ukuba uyakuzitetelela ngani na pambi ko Mgwe- bi Omkulu.

Noko ndilaziyo igama lalomntu ndoti ndingali- faki emapepeni, ndingase ndimhlazisa kangako.

OWANGAKONA.

Natal, March, 22 1875.

Kwangena amadoda amakulu amabini endlwini yam, amadoda ase India, ehamba etengisa ngobuhlungu benyoka zase India. Ukundibalisela ngenyoka zakubo bati, akuko zinyoka kweli lizwe. Inyoka zise India. Bati kuko ezimakanda matandatu nasitoba; bati emakanda asitoba, elipakati ikanda linomlomo namehlo amanye akana milomo, akaua mehlo. Bati elinomlomo namehlo linelitye, elikazimlayo. Ipuma ebusuku ukuya kutya, kiti xakumnyama, ilikumle elilitye layo ilibeke pantsi, lisuke likanye ngokwesibane, ihambe isidla ngokukanya kwalo. Bati uti oyibonileyo, akuyixela indaba yokuyibona kwake, ama India afune ibashe elibukali, ekubalekeni, enze izixokoxela zezitshetshe ezibukali, aze umntu onesibindi akwele ehasheni elinamendu, ati akufika kwesi sibane sayo, asiti gqume ngezizixokoxela zezitshetshe ezibukali, alixeshe ke ngokukulu ibashe lake. Iti ukuza kwayo lonyoka yakubona ukucima kwesibane sayo, ize ngokubaleka okukulu, ifike izilume ezizitshetshe ngokukulu, ziyisike ngokokulu, isilwa nazo, ide ife. Bati elolitye linqabe ngokukude kwezi diamond zamangesi, bati akuko mntu unga litengayo ezweni apa, nasezweni lakowawo lisiwa komkulu kupela, lizeke, libe sibane sika Kumkani. Bati akufuneki zibane emagumbini ka Kumkani wabo.

Futi enye Inyoka ngobukulu bayo iginya ne nyati. Bati futi kuko olunye uhlobo lwe nyoka enemilenze emibini ezala amaqanda, bati ubukulu bayo abunambali, bati singaqonda ngeqanda layo ubukulu balo, liti lakubulawa iqanda kufunyanwe itole layo linga ngomntu. ubukulu. Bati leyo, umsindo wayo, awunganganto, ubkulu. bawo, kumntu ote akuwabona amaqanda ayo, wafika walitinta elinye iqanda layo, lomntu akasayi kusinda, nokuba ikude iya kumsukela iye kumngenisa ekaya lake, ifike imbulale kona, kodwa ukuba umntu uyibona ifukamile emaqandeni ayo, angawatinti, ingamyeka. Atike lamadoda ngo- buhlungu abupeteyo, akuko nyoka inobuhlungu obungapezu kobuhlungu bawo, bandibonise amanxeba enyoka ezibalumayo, naxa bazibambayo. Bati akubiko nokudumba nokuba yenobuhlungu ngokunjanina inyoka. Bati singabasa nangoku endaweni esiyaziyo ukuba ine nyoka ebuhlungu bukulu bona bangaya kuyibambe ngezandla. Akwabiko ndawo siyaziyo inenyoka, anqinelwa lamadoda ngabantu abahamba nawo ngokuti, banyanisile bayazibamba nenyushu. Mandipele apo.

Um-Africa Omdala.

[Lencwadi asiyi fakeli kuba sikolwa bubunyaniso bembali ezikuyo. Siqinisekile ukuba ababafo bebebalisela owase Africa bangxengelele kunene kwabakutetileyo. Siyifakele ke lencwadi ukuze sibe nokuti kwabase Natal apo kuko Amakuli, mababo lumka ukupulapula kwimbali zalomadoda. Kakade asimadoda adume ngokutanda inyaniso. Kwabakule koloni siti kufanele ukuba imisebenzi ekoyo itatyatelwe pezulu ukuze kungade kuziswe Amakuli nalapa, kuba aya konakalisa usapo ngemikwa yawo engendawo, alufundise ngokunye ukungxengelela xa lutetayo, kanti abasafuneki ngakumbi abafundisi abanjalo,— Mhleli. ]